钦定古今图书集成/方舆汇编/职方典/第1044卷 > 《游黄蘗山》梁·江淹
## 钦定古今图书集成/方舆汇编/职方典/第1044卷 > 《游黄蘗山》梁·江淹

长望竟何极，闽云连越边。南州饶奇怪，赤县多灵仙。
金峰各亏日，铜石共临天。阳岫照鸾采，阴谿喷龙泉。
残杌千代木，廧崒万古烟。禽呜丹壁上，猿啸青崖间。
秦皇慕隐沦，汉武愿长年。皆负雄豪威，弃剑为名山。
况我葵藿志，松木横眼前。所若同远好，临风载悠然。